Recela 34 : Yoshida (gweta)

Recela 34 : Yoshida ~ 吉田 (JA)

Recela 34 : Yoshida ( niponavon 吉田 ) tir bar-san-alubeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir bar-san-balemeafa ke enk ise va greelt koe Yoshida kaatoer.

 Greelt ke Yoshida 
Recela ke Yoshida ( niponavon 吉田宿 ) koe losumeon banugale Totomi winka, koe re Toyohasi widava koe Aichi winka tigiyir. Arte 287 km- mal Edo.

Yoshida recela  bak 1601 zo reduyur. Widava belcon tiyir folkwid is molt, i tana lozolonafa recela ke zalor. Ba otulara ke 1802, mon 1000 kolna is sanelia vas 5000 ik 7000 irubasik zo patayad. Toloya gida is 65 yorida tigiyid.

Gweta ke Hiroshige va koyasa teixa remlanisa va zapa ke Yoshida nedir. Vakrileon, dodelik moe truj kobaves va dimempara va lamone. Batcoba va zolonuca is tegirapa ke widava murobar.

 Dere rupec 

 Stragela 

|style="vertical-align: top;"|

|}

Recela 34 : Yoshida (gweta)
Recela 34 : Yoshida  gweta)
Recela 34 : Yoshida (gweta)